[{"text_idx": "#000001", "text": "Rusio: la Parlamento rigidigas sian leg\u0302on pri la \u00ab GLATa propagando \u00bb"}, {"text_idx": "#000003", "text": "La \u00ab promocio de la netradiciaj seksorientig\u0302oj \u00bb destinita al la adoltoj estas nun malpermesita."}, {"text_idx": "#000004", "text": "Moskvo estas je c\u0302iuj frontoj koncerne la malobservadojn de Homaj rajtoj."}, {"text_idx": "#000005", "text": "Dum la rusiaj fortoj plu engag\u0302ig\u0302as en la invado de Ukrainio, en sia lando la Kremlo turnig\u0302as kontrau\u0306 siaj malplimultoj. C\u0302i-j\u0302au\u0306de, la rusiaj deputitoj voc\u0302donis leg\u0302projekton, kiu rigidigas kontestitan leg\u0302on subpremante la \u00ab GLATan propagandon \u00bb."}, {"text_idx": "#000006", "text": "\u00ab Dum la plena sesio, la deputitoj de la S\u0302tata Dumo adoptis unuanimece amendojn al leg\u0302projekto, kiu malpermesas la promocion de netradiciaj seksrilatoj \u00bb, menciis la Parlamento en sia retejo. Du sesioj estas antau\u0306viditaj, antau\u0306 ol la Alta C\u0302ambro de la Parlamento, la Konsilio de la Federacio, studos kaj submetos g\u0302in por subskribo al la prezidento Vladimir Putin, kio fakte estos simpla formalaj\u0302o."}, {"text_idx": "#000007", "text": "La \u00ab tenebroj disvastigitaj \u00bb de la Okcidentuloj"}, {"text_idx": "#000008", "text": "La leg\u0302o de 2013, kiu punas \u00ab GLATan propagandon \u00bb c\u0302e la neplenag\u0302uloj estas plifortigita per la malpermeso de \u00ab neado de la familiaj valoroj \u00bb, kaj de \u00ab promocio de netradicia seksorientig\u0302o \u00bb ankau\u0306 c\u0302e la adoltoj."}, {"text_idx": "#000010", "text": "\u00ab La filmoj, kiuj promocias netradiciajn seksrilatojn ne akiros distribuan permeson \u00bb, avertis la Dumo."}, {"text_idx": "#000011", "text": "La teksto malpermesas ankau\u0306 la \u00ab informojn, kiuj povus instigi la deziron s\u0302ang\u0302i sekson \u00bb por la infanoj. \u00ab Ni devas protekti niajn civitanojn kaj Rusion kontrau\u0306 damag\u0302o kaj estingig\u0302o, kontrau\u0306 la tenebroj disvastigitaj fare de Usono kaj la Eu\u0306ropaj S\u0302tatoj \u00bb, deklaris la prezidento de la Dumo, Viac\u0302eslav Volodine, citita en komunikaj\u0302o."}, {"text_idx": "#000014", "text": "Tiujn lastajn jarojn, Rusio senc\u0302ese plifortigas sian konservativan sintenon fronte al tio, kion Vladimir Putin prezentas kiel \u00ab dekadencon \u00bb de la okcidenta socio."}, {"text_idx": "#000015", "text": "Tiu sinteno ec\u0302 kreskis de post la komenco de la rusia ofensivo en Ukrainio, prezentata de la Kremlo kiel lukto kontrau\u0306 la okcidenta mondo, kiu decidis lau\u0306 g\u0302i malaperigi Rusion."}, {"text_idx": "#000016", "text": "La \u00ab speciala militoperaco en Ukrainio disvolvig\u0302as ne nur sur la batalkampoj, sed ankau\u0306 en la konscienco de la homoj, en iliaj spiritoj, en iliaj animoj \u00bb, menciis en la apo Telegram la deputito Alexandre Kinc\u0302tejn. Li ankau\u0306 deklaris, ke pri la GLATa demando, Rusio estas \u00ab konflikto de civilizo kun Okcidento \u00bb."}, {"text_idx": "#000017", "text": "Video: \u00ab Mi en vere komprenas. La S\u0302tato diras, ke mi estas propagando, ke mia personeco estas propagando, kaj ke mia aktiveco estas propagando. Mi surhavis al mi karapacon, kiel titanon, c\u0302ar mi suferis pro homofobio. Mi multe pli estas trau\u0306matizita de la rusia propagando, ol Rusio estas trau\u0306matizata de mi \u00bb BORIS KONAKOV - GLATa rusia aktivulo"}, {"text_idx": "#000018", "text": "Rusio: la leg\u0302o, kiu malpermesas samsekseman propagandon \u00abendang\u0302erigas la infanojn\u00bb"}, {"text_idx": "#000022", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}]